
Ieinteresētajiem piegādātājiem

Par 1.daļas 33.pozīciju: Kortikālās standarta skrūves, 1.5mm
Jautājums. Lūdzam nomainīt p.1.4.1. prasību “garums: diapazonā no 6-20 mm” uz “garums: diapazonā no 8 – 16 mm”, lai nodrošinātu mazā diametra skrūvju funkcionalitāti.

Atbilde : Prasība par 1,5 mm kortikālo skrūvju garumu diapazonā no 6 līdz 20 mm ir klīniski pamatota, jo šīs skrūves tiek izmantotas dažādu apakšdelma, plaukstas kaulu un falangu, kā arī mazu periartikulāru fragmentu fiksācijai. Skrūvju garuma diapazona sašaurināšana līdz 8–16 mm var ierobežot ķirurga iespējas izvēlēties anatomiski un biomehāniski atbilstošu skrūves garumu konkrētā klīniskā situācijā, īpaši gadījumos, kad nepieciešama ļoti īsa skrūve, lai neradītu mīksto audu kairinājumu, vai garāka skrūve stabilas fiksācijas nodrošināšanai. Tādēļ, lai nodrošinātu pilnvērtīgu implantu komplekta funkcionalitāti un pacientam drošu osteosintēzi, prasība tiek saglabāta sākotnējā redakcijā.

Jautājums: Par 2.daļas 28. pozīciju: Āķveida plāksne, 0.8 mm
Jautājums: Lai neierobežotu konkurenci un palielinātu pretendentu loku, lūdzam mainīt:
· p.1.3. “biezums: 2,0 mm” uz “biezums: 0,8 mm”;
Atbilde: Tiks grozīta tehniskā specifikācija.

Jautājums:
· p.1.6.1. “Anatomiski pielāgota āķveida plāksne, atbilstoši volārās malas anatomijai, kuras distālajā galā ir ne mazāk kā 3 āķi. Plāksnē ir 2 atveres, kurās fiksējas 1,5 mm dažādos leņķos bloķējošo skrūvju galviņas” uz “Anatomiski pielāgota āķveida plāksne, kuras distālajā galā ir 2 āķi. Plāksnē ir 2 atveres, kurās fiksējas skrūves dažādos leņķos bloķējošo skrūvju galviņas”;

Atbilde: Slimnīca precizē prasību, nosakot: “Anatomiski pielāgota āķveida plāksne, atbilstoši volārās malas anatomijai, kuras distālajā galā ir ne mazāk kā 2 āķi. Plāksnē ir 2 atveres, kurās fiksējas 1,5 mm dažādos leņķos bloķējošo skrūvju galviņas”. Prasības mērķis ir nodrošināt mazu kaula fragmentu stabilu papildu fiksāciju ļoti distālu un periartikulāru spieķa kaula lūzumu gadījumos, vienlaikus neierobežojot konkurenci attiecībā uz konkrētu āķu konfigurāciju vai konstrukcijas risinājumu.

Jautājums:
· p.1.7. izmēri: 
· p.1.7.1. “3 āķi plāksnes distālajā galā” uz “2 āķi plāksnes distālajā galā”; 
Atbilde: tiks grozīta tehniskā specifikācija.

Jautājums:
· p.1.7.2. vītņotas skrūvju atveres plāksnes taisnajā proksimālajā galā – 2, saderīgas ar 1,5mm pašgriežošām bloķējošām un kortikālajām skrūvēm un p.1.7.3. ovāla atvere plāksnes centrā izteikt šāda redakcijā: “plāksnei ir 2 apaļās atveres, kurās fiksējas 1,5 mm skrūves dažādos leņķos”;
Atbilde: Tehniskajā specifikācija tiks grozīta šādā redakcijā: “plāksnei ir 2 apaļās atveres, kurās fiksējas 1,5 mm skrūves dažādos leņķos.

Jautājums:
· p.1.7.3. “1 ovāla atvere plāksnes centrā” lūdzam izņemt ārā.
Atbilde: Tiks grozīta tehniskā specifikācija.

